1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 26 της 22 Δεκ. 1960/11 Ιαν. 1961 (ΦΕΚ Α΄  8) Περί οργανώσεως και λειτουργίας της Πανεπιστημιακής φοιτητικής Λέσχης του Πανεπιστημίου Θεσ/κης. Έχοντες υπ’ όψει: 1) το άρθρ. 12 παρ. 4 του Ν.Δ. 3974/1959, 2) την παρ. 1 του άρθρ. 7 του από 23/31.12.1955 Β.Δ/τος περί εφαρμογής του Υ.Κ. επί των υπαλλήλων Ν.Π.Δ.Δ. 3) την υπ’ αριθ. 623/1960 γνωμοδότησιν του Συμβουλίου της Επικρατείας και 4) την υπ’ αριθ. 358/1960 γνωμοδότησιν του Ανωτάτου Συμβουλίου Δημοσίων Υπηρεσιών, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, στηριζομένη εις γνώμην της Συγκλήτου του Πανεπιστημίου Θεσ/κης διατυπωθείσαν κατά την Συνεδρίαν αυτής της 24.2.1960 απεφασίσαμεν και διατάσσομεν: ΚΕΦΑΛΑΙΟΝ ΠΡΩΤΟΝ Σκοπός - διοίκησις Άρθρ.1-.1.Σκοπός της υπό του άρθρ. 12 παρ. 4 του Ν.Δ. 3974/1959 ιδρυθείσης Πανεπιστημιακής Φοιτητικής Λέσχης είναι η βελτίωσις των βιοτικών συνθηκών των φοιτητών και φοιτητριών του Πανεπιστημίου Θεσ/κης η ψυχαγωγία και η προαγωγή της κοινωνικής και πνευματικής μορφώσεως αυτών. 2.Η εκπλήρωσις του σκοπού τούτου της Πανεπιστημιακής Φοιτητικής Λέσχης επιδιώκεται δια της ανεγέρσεως συγκροτήματος κτιρίων προς στέγασιν φοιτητών, φοιτητριών και των Υπηρεσιών της Πανεπιστημιακής Φοιτητικής Λέσχης δια της εν αυτή λειτουργίας εστιατορίου, συσσιτίου και κυλικείου, αναγνωστηρίου βιβλιοθήκης, Μουσικού τμήματος, κινηματογράφου, δια της οργανώσεως διαλέξεων, συναυλιών, θεατρικών παραστάσεων, εκδρομών εν τω εσωτερικώ και εξωτερικώ θερινών κατασκηνώσεων, δια της δημιουργίας διεθνών φοιτητικών σχέσεων δια της διδασκαλίας ξένων γλωσσών, δια της παροχής νοσηλείας ως και παντός άλλου μέσου, όπερ το Διοικητικόν Συμβούλιον ήθελε κρίνη συντελεστικόν προς εκπλήρωσιν της αποστολής αυτής. Άρθρ.10.-Δια τας ανάγκας της Πανεπιστημιακής Φοιτητικής Λέσχης του Πανεπιστημίου Θεσσαλονίκης συνιστώνται αι κάτωθι θέσεις τακτικού προσωπικού: Α΄ ΚΑΤΗΓΟΡΙΑ Α1 Κλάδος Διοικητικός-Λογιστικός 1 θέσις επί βαθμώ 3ω έως και 2ω 1 θέσις επί βαθμώ 5ω έως και 4ω 2 θέσεις επί βαθμώ 8ω έως και 6ω. Προσόντα διορισμού εις τον εισαγωγικόν βαθμόν (8ον) ορίζονται: πτυχίον Νομικής ή Πολιτικών και Οικονομικών Επιστημών Πανεπιστημίου ή της Ανωτάτης Σχολής Οικονομικών και Εμπορικών Επιστημών. Β΄ ΚΑΤΗΓΟΡΙΑ Β1 Κλάδος Διοικητικός - Λογιστικός 5 θέσεις επί βαθμοίς 11ω έως και 7ω. Προσόντα διορισμού εις τον εισαγωγικόν βαθμόν του κλάδου τούτου ορίζονται: Απολυτήριον Γυμνασίου ή Μέσης Εμπορικής Σχολής. Β2 Κλάδος Βιβλιοφυλάκων 2 θέσεις επί βαθμοίς 11ω έως και 7ω. Προσόντα διορισμού εις τον εισαγωγικόν βαθμόν του κλάδου τούτου ορίζονται: Απολυτήριον Γυμνασίου ή Μέσης Εμπορικής Σχολής, έτι δε και γνώσις δακτυλογραφίας και Βιβλιοθηκονομίας. Β3 Κλάδος Δακτυλογράφων 1 θέσις επί βαθμώ 11ω έως και 7ω. Προσόντα διορισμού εις τον εισαγωγικόν κλάδον του κλάδου τούτου ορίζονται: Απολυτήριον Γυμνασίου ή Μέσης Εμπορικής Σχολής και γνώσις Δακτυλογραφίας. Γ΄ ΚΑΤΗΓΟΡΙΑ Γ1 κλάδος Κλητήρων 2 θέσεις κλητήρων επί βαθμώ 13ω έως και 9ω. Γ2 Κλάδος Νυκτοφυλάκων 2 θέσεις νυκτοφυλάκων επί βαθμώ 13ω έως και 9ω. Γ3 Κλάδος θυρωρών 3 θέσεις θυρωρών επί βαθμώ 13ω έως και 9ω. Προσόν διορισμού εις τας ανωτέρω θέσεις Γ΄ Κατηγορίας ορίζεται το απολυτήριον Δημοτικού Σχολείου. Σελ. 599 Φοιτητική Λέσχη Πανεπιστημίου Θεσ/νίκης 31.Ε.τ.1 Άρθρ.11.-1.Κατά τας εκάστοτε παρουσιαζομένας ανάγκας δύναται να προσλαμβάνεται δι’ αποφάσεως του Διοικητικού Συμβουλίου και έκτακτον προσωπικόν επί ημερομισθίω ή επί μηνιαίω μισθώ, καθοριζόμεναι δια κοινής αποφάσεως του Υπουργού Εθνικής Παιδείας και Θρησκευμάτων και Οικονομικών. 2.Το προσωπικόν τούτο συνδέεται μετά της Πανεπιστημιακής Φοιτητικής Λέσχης δια σχέσεως εργασίας ιδιωτικού δικαίου. Άρθρ.12.-1.Το εν άρθρ. 10ω τακτικόν προσωπικόν διέπεται υπό των εκάστοτε ισχυουσών, δια τους τακτικούς υπαλλήλους του Πανεπιστημίου Θεσσαλονίκης διατάξεων. 2.Οι εν άρθρ. 11ω έκτακτοι υπάλληλοι διέπονται υπό των διατάξεων του άρθρ. 18 παρ. 7 του από 23/31.12.55 Β.Δ/τος «περί εφαρμογής του Υ.Κ. επί των υπαλλήλων Ν.Π.Δ.Δ.». ΚΕΦΑΛΑΙΟΝ ΠΕΜΠΤΟΝ Μεταβατικαί Διατάξεις Άρθρ.13.-Άμα τη συγκροτήσει του πρώτου Διοικητικού Συμβουλίου η κατά την έναρξιν της ισχύος του παρόντος λειτουργούσα «Προσωρινή Ειδική Επιτροπή Προνοίας Φοιτητών Πανεπιστημίου» διαλύεται, της διοικήσεως, της διαχειρίσεως και των περιουσιακών αυτής εν γένει στοιχείων περιερχομένων αυτοδικαίως και άνευ ετέρας διατυπώσεως εις το δυνάμει του παρόντος συνιστώμενον Διοικητικόν Συμβούλιον. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.2.-1.Η Πανεπιστημιακή Φοιτητική Λέσχη διοικείται υπό Διοικητικού Συμβουλίου αποτελουμένου (εξ ενός εξ εκάστης Σχολής του Πανεπιστημίου καθηγητού εκλεγομένου υπ’ αυτής μετά του αναπληρωτού αυτού και διοριζομένων δια μίαν τριετίαν) δι’ αποφάσεως του Υπουργού Εθνικής Παιδείας και Θρησκευμάτων εκδιδομένης μετά γνώμην της Συγκλήτου του Πανεπιστημίου και δημοσιευομένης εις την Εφημερίδα της Κυβερνήσεως. 2.Η εκλογή των ως άνω μελών του Δ.Σ. ενεργείται κατά μήνα Οκτώβριον του τρίτου έτους της θητείας των μελών του Διοικητικού Συμβουλίου εκάστης των Σχολών υποχρεουμένης να εκλέγη και προτείνη εις την Σύγκλητον τον αντιπρόσωπον αυτής μετά του αναπληρωτού του. (3.Το Διοικητικόν Συμβούλιον εντός του πρώτου μηνός της ενάρξεως της θητείας του εκλέγει εκ των μελών του τον Πρόεδρον και τον Αντιπρόεδρον αυτού). 4.Τον Πρόεδρον απόντα ή κωλυόμενον αναπληροί ο Αντιπρόεδρος και τούτον απόντα ή κωλυόμενον ο αρχαιότερος των καθηγητών μελών. 5.Το Διοικητικόν Συμβούλιον συνεδριάζει τη προσκλήσει του Προέδρου ή του νομίμου αναπληρωτού αυτού τακτικώς ανά 15θήμερον και εκτάκτως οσάκις ήθελε προκύψει ανάγκη ευρίσκεται δε εν απαρτία εφ’ όσον παρίσταται (το ήμισυ πλέον ενός των μελών αυτού). 6.Των Συνεδριών του Διοικητικού Συμβουλίου μετέχουσιν άνευ ψήφου αλλά μετά γνώμης ο Γενικός Γραμματεύς του Πανεπιστημίου και ο Διευθυντής της Οικονομικής Υπηρεσίας αυτού. Εισηγητής των θεμάτων εις το Συμβούλιον είναι ο Δ/ντής της Πανεπιστημιακής Λέσχης. (Αντί για τη σελ. 597(α) Σελ. 597(β) Τεύχος Ζ71-Σελ. 103 Φοιτητική Λέσχη Πανεπιστημίου Θεσ/νίκης 31.Ε.τ.1 7.Ο Πρόεδρος και εν μέλος του Διοικητικού Συμβουλίου, οριζόμενον υπ’ αυτού, ο Γενικός Γραμματεύς του Πανεπιστημίου, ο Διευθυντής της Οικονομικής Υπηρεσίας αυτού και ο Διευθυντής της Πανεπιστημιακής Φοιτητικής Λέσχης αποτελούσι την οικονομικήν Επιτροπήν αυτής. Δια της υπ’ αριθ. 79270 της 8/21 Ιουν. 1967 αποφ. Υπ. Συντονισμού και Παιδείας (ΦΕΚ Β΄ 409) η σύνθεσις του Δ.Σ. της Πανεπιστημιακής Λέσχης Θεσσαλονίκης καθωρίσθη εκ 5 μελών, οριζομένων δι’ αποφάσεως του Υπουργού Παιδείας μετά ισαρίθμων αναπληρωτών εκ καθηγητών του Πανεπιστημίου Θες / νίκης   και   επί   διετεί  θητεία.  Δια της αποφάσεως του αυτού υπουργού ορίζεται Πρόεδρος και Αντιπρόεδρος του Συμβουλίου. Το Συμβούλιον ευρίσκεται εν απαρτία παρόντων των 4 μελών αυτού. ΚΕΦΑΛΑΙΟΝ ΔΕΥΤΕΡΟΝ Πόροι - Διαχείρισις Άρθρ.3.-1.Πόροι της Πανεπιστημιακής Φοιτητικής Λέσχης του Πανεπιστημίου Θεσσαλονίκης είναι: α)Αι τακτικαί ή έκτακτοι επιχορηγήσεις αι παρεχόμεναι παρά του Πανεπιστημίου Θεσ/κης ως και παρά Φιλανθρωπικών Ιδρυμάτων ή άλλων Σωματείων και Οργανισμών. β)Τα έσοδα εκ Δωρεών, Κληρονομιών και Κληροδοτημάτων. γ)Αι πρόσοδοι εκ των υπό των φοιτητών καταβαλλομένων νοσηλείων, διατιθεμένων αποκλειστικώς προς ιατροφαρμακευτικήν και νοσοκομειακήν περίθαλψιν των φοιτητών. δ)Αι πρόσοδοι εκ της υπό των φοιτητών καταβαλλομένης κατά τον χρόνον της εγγραφής των συνδρομής υπέρ της Πανεπιστημιακής Φοιτητικής Λέσχης, ης το ποσόν ορίζεται υπό της Συγκλήτου του Πανεπιστημίου μετά γνώμην του Διοικητικού Συμβουλίου της Λέσχης και εγκρίνεται παρά του Υπουργείου Παιδείας εις ποσοστόν μέχρις 20% επί των εκάστοτε καταβαλλομένων διδάκτρων. ε)Αι πρόσοδοι εκ των υπό των φοιτητών καταβαλλομένων αντιτίμων δια την παροχήν εις αυτούς συσσιτίου ή τροφής και εισιτηρίων θεαμάτων, δια την συμμετοχήν των εις εκδρομάς του Εσωτερικού ή Εξωτερικού ως και δια την διδασκαλίαν ξένων γλωσσών και ς)Αι εκ της μισθώσεως και πάσης άλλης εκμεταλλεύσεως των εν τη Λέσχη εγκαταστάσεων προερχόμεναι πρόσοδοι. Άρθρ.4.-1.Κατά μήνα Οκτώβριον εκάστου έτους συντάσσεται υπό της Οικονομικής Επιτροπής της Πανεπιστημιακής Λέσχης ο ετήσιος προϋπολογιΣελ. 598(β) Τεύχος Ζ71-Σελ. 104 σμός των εσόδων αυτής ως και των εις βάρος του προϋπολογισμού πληρωτέων δαπανών και ψηφίζεται υπό του Διοικητικού Συμβουλίου της Λέσχης, δυναμένου να τροποποιή τούτον εν συνεχεία δε υποβάλλεται εις το Πρυτανικόν Συμβούλιον του Πανεπιστημίου κατά το πρώτον δεκαήμερον του μηνός Νοεμβρίου. Το Πρυτανικόν Συμβούλιον εκφέρει την περί αυτού γνώμην του και υποβάλλει αυτόν εις το Υπουργείον Παιδείας δια την έγκρισίν του. 2.Αναπληρωματικαί και έκτακτοι πιστώσεις, ψηφίζονται παρά του Διοικητικού Συμβουλίου της Λέσχης μετά  πρότασιν της Οικονομικής Επιτροπής αυτής και εν συνεχεία μετά γνώμην του Πρυτανικού Συμβουλίου του Πανεπιστημίου αι σχετικαί προτάσεις αναμορφώσεως του προϋπολογισμού υποβάλλονται εις το Υπουργείον Παιδείας δια την έγκρισίν των. 3.Ο Προϋπολογισμός της Πανεπιστημιακής Φοιτητικής Λέσχης ως και αι κατά την διάρκειαν της εκτελέσεώς των τροποποιήσεις αυτού υπόκεινται εις την κατά τας διατάξεις του Α.Ν. 281/36 ως ούτος συνεπληρώθη μεταγενεστέρως, έγκρισιν του Υπουργού Οικονομικών. Άρθρ.5.-Μετά την λήξιν του Οικονομικού έτους καταρτίζεται υπό του Διευθυντού της Πανεπιστημιακής Φοιτητικής Λέσχης ο απολογισμός των εσόδων και εξόδων όστις θεωρούμενος υπό της Οικονομικής Επιτροπής και του Διοικητικού Συμβουλίου, υποβάλλεται μετά της επ’ αυτού αναλυτικής εκθέσεως εντός τριμήνου από της λήξεως της Οικονομικής χρήσεως εις το Πρυτανικόν Συμβούλιον του Πανεπιστημίου. Το Πρυτανικόν Συμβούλιον αναθέτει εις επιτροπήν εκ δύο Καθηγητών και ενός επί βαθμώ 5ω και άνω Οικονομικού υπαλλήλου του Πανεπιστημίου τον έλεγχον της ακριβείας του απολογισμού. Άρθρ.6.-1.Προμήθεια εν γένει και παραγγελίαι παντός είδους αφορώσαι εις την εγκατάστασιν και την λειτουργίαν των υπηρεσιών της Πανεπιστημιακής Φοιτητικής Λέσχης ή την συντήρησιν και διαχείρισιν της κινητής και ακινήτου περιουσίας αυτής ενεργούνται υπό τριμελούς Επιτροπής οριζομένης υπό του Προέδρου του Διοικητικού Συμβουλίου μετά προηγουμένην πάντοτε απόφασιν αυτού. 2.Δια τας προμηθείας εν γένει και τας εκτελέσεις έργων εφαρμόζονται αι ισχύουσαι εκάστοτε αντίστοιχοι διατάξεις δια το Πανεπιστήμιον Θεσ/κης. 31.Ε.τ.1 Φοιτητική Λέσχη Πανεπιστημίου Θεσ/νίκης ΚΕΦΑΛΑΙΟΝ ΤΡΙΤΟΝ Οργάνωσις - αρμοδιότητες Άρθρ.7.-1.Η Πανεπιστημιακή Φοιτητική Λέσχη εκπροσωπείται υπό του Προέδρου του Διοικητικού Συμβουλίου αυτής. Τούτου απόντος ή κωλυομένου υπό του Αντιπροέδρου, απόντος δε ή κωλυομένου και τούτου, υπό του αρχαιοτέρου εκ των καθηγητών μελών του Συμβουλίου. 2.Ο Πρόεδρος του Διοικητικού Συμβουλίου έχει την γενικήν εποπτείαν της λειτουργίας της Πανεπιστημιακής Λέσχης και της τηρήσεως των σχετικών κανονισμών, εκτελεί τας αποφάσεις του Διοικητικού Συμβουλίου και δικαιούται να επιβάλη εις τους εν τη Λέσχη παρεκτρεπομένους φοιτητάς την ποινήν της επιπλήξεως ως και της αποβολής αυτών από της Λέσχης μέχρι 15 ημερών. 3.Το Διοικητικόν Συμβούλιον ψηφίζει τον Προϋπολογισμόν και τον Απολογισμόν της Λέσχης και αποφασίζει, τηρουμένων των διατάξεων του παρόντος Β.Δ/τος, περί παντός ζητήματος, αφορώντος εις την Λέσχην, ιδία δε περί του τρόπου και ογανώσεως λειτουργίας των εν αυτή εγκαταστάσεων και υπηρεσιών, περί των αναγκαίων συμβάσεων και περί αποδοχής δωρεών. Επίσης εκδίδει τους δια την λειτουργίαν της Λέσχης αναγκαίους κανονισμούς, προσδιορίζει τα καθήκοντα του προσωπικού αυτής και δικαιούται να επιβάλη κατά των παρεκτρεπομένων εν τη Λέσχη φοιτητών την πειθαρχικήν ποινήν της αποβολής αυτών μέχρις ενός έτους. Άρθρ.8.-1.Ο Διευθυντής της Πανεπιστημιακής Φοιτητικής Λέσχης έχει την εποπτείαν και τον έλεγχον απασών των υπηρεσιών της Πανεπιστημιακής Φοιτητικής Λέσχης, υπεύθυνος ων απέναντι του Διοικητικού Συμβουλίου δια την κανονικήν και εύρυθμον λειτουργίαν της Πανεπιστημιακής Φοιτητικής Λέσχης, και δια την εν αυτή τήρησιν των εσωτερικών κανονισμών, εισηγείται εν ταις συνεδρίαις του Διοικητικού Συμβουλίου τα της ημερησίας διατάξεως και εκτελεί τας εις αυτόν υπό του Διοικητικού Συμβουλίου ανατιθεμένας αποφάσεις αυτού. 2.Ο Διευθυντής της Πανεπιστημιακής Φοιτητικής Λέσχης δικαιούται να επιβάλη εις πάντα παρεκτρεπόμενον Φοιτητήν την ποινήν της αποβολής εκ της Πανεπιστημιακής Φοιτητικής Λέσχης μέχρι 3 ημερών. 3.Τον Διευθυντήν της Πανεπιστημιακής Φοιτητικής Λέσχης απόντα ή κωλυόμενον αναπληροί ο αρχαιότερος των Γραμματέων της Πανεπιστημιακής Φοιτητικής Λέσχης. Άρθρ.9.-Τα του τρόπου της εισπράξεως των εσόδων και τρόπου πληρωμής των εξόδων, τα της τηρήσεως λογιστικών βιβλίων, διαχειρίσεως του υλικού, απογραφής και πάσαν λεπτομέρειαν αφορώσαν εις την διοίκησιν και λειτουργίαν εν γένει της Φοιτητικής Λέσχης κανονισθήσονται δι’ εσωτερικού κανονισμού, καταρτιζομένου υπό του Διοικητικού Συμβουλίου και εγκρινομένου δι’ αποφάσεως του επί της Εθνικής Παιδείας και Θρησκευμάτων Υπουργού, δημοσιευομένης εις την Εφημερίδαν της Κυβερνήσεως. ΚΕΦΑΛΑΙΟΝ ΤΕΤΑΡΤΟΝ Προσωπικόν 